Α4-0178/96

Ψήφισμα σχετικά με την ανακοίνωση της Επιτροπής για την ανασυγκρότηση στην πρώην Γιουγκοσλαβία: Διαχείριση της βοήθειας της ΕΕ και συντονισμός της διεθνούς βοήθειας (COM(95)0582 - C4-0519/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με την ανασυγκρότηση στην πρώην Γιουγκοσλαβία: διαχείριση της βοήθειας της ΕΕ και συντονισμός της διεθνούς βοήθειας (COM(95)0582 - C4-0519/95),

- έχοντας υπόψη την Ειρηνευτική Συμφωνία του Ντέιτον και ιδίως το παράρτημα 10 για την εφαρμογή του ειρηνευτικού διακανονισμού στον μη στρατιωτικό τομέα,

- έχοντας υπόψη τα συμπεράσματα της Διάσκεψης για την εφαρμογή της ειρήνης στη Βοσνία, που πραγματοποιήθηκε στο Λονδίνο στις 8-9 Δεκεμβρίου 1995,

- έχοντας υπόψη τα συμπεράσματα των Προέδρων της πρώτης και της δεύτερης συνάντησης των χορηγών για την ανασυγκρότηση της Βοσνίας-Ερζεγοβίνης που διεξήχθησαν στις Βρυξέλλες στις 20-21 Δεκεμβρίου 1995 και 12-13 Απριλίου 1996,

- έχοντας υπόψη τις αποφάσεις του Συμβουλίου Ασφαλείας του ΟΗΕ, ιδίως δε την απόφαση 1031 (1995) της 15ης Δεκεμβρίου 1995, και την πρώτη έκθεση του Υπάτου Εκπροσώπου προς τον Γενικό Γραμματέα του ΟΗΕ, στις 13 Μαρτίου 1996,

- έχοντας υπόψη τα συμπεράσματα του Συμβουλίου, ιδίως στις 4 Δεκεμβρίου 1995, στις 29/30 Ιανουαρίου 1996, στις 26/27 Φεβρουαρίου 1996, στις 11 Μαρτίου 1996, στις 22 Απριλίου 1996 και στις 13/14 Μαΐου 1996,

- έχοντας υπόψη τα ψηφίσματά του στις 21 Σεπτεμβρίου 1995 ((ΕΕ C 269. 16.10.1995, σελ. 145)), 26 Οκτωβρίου 1995 ((ΕΕ C 30/8, 20.11.1995, σελ. 145)), 14 Δεκεμβρίου 1995 ((ΕΕ C 017, 22.1.1996, σελ. 147)), 18 Ιανουαρίου 1996 ((ΕΕ C 032, 5.2.1996, σελ. 95)), 15 Φεβρουαρίου 1996 ((ΕΕ C 065, 4.3.1996, σελ. 154)), 29 Φεβρουαρίου 1996 ((ΕΕ C 078, 18.3.1996, σελ. 33)), 14 Μαρτίου 1996 ((EE C 96 της 01.04.1996, σελ. 297)), και 18 Απριλίου 1996 ((ΣΠ της ημερομηνίας αυτής, Μέρος ΙΙ, σημείο 13)),

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Προϋπολογισμών και της Επιτροπής Ελέγχου του Προϋπολογισμού (Α4-0178/96),

Α. λαμβάνοντας υπόψη ότι η ανασυγκρότηση των πληγεισών από τον πόλεμο περιοχών της πρώην Γιουγκοσλαβίας, και ιδίως της Βοσνίας-Ερζεγοβίνης, έχει καίρια σημασία προκειμένου να δημιουργηθεί κλίμα σταθερότητας και ασφάλειας και να προωθηθεί η συνεργασία μεταξύ των λαών και των κρατών της περιοχής,

Β. λαμβάνοντας υπόψη ότι η διεθνής κοινότητα έχει συμφωνήσει, ιδίως κατά την πραγματοποιηθείσα στο Λονδίνο Διάσκεψη για την εφαρμογή της ειρήνης, να υποστηρίξει την οικονομική ανασυγκρότηση στη Βοσνία-Ερζεγοβίνη με βάση τον κατάλληλο επιμερισμό, εντός τη διεθνούς κοινότητας, της συνολικής προσπάθειας που απαιτείται για την εδραίωση και εφαρμογή της ειρήνης,

Γ. λαμβάνοντας υπόψη ότι οι πολιτικές προϋποθέσεις που σχετίζονται με τη βοήθεια απορρέουν από τη Γενική Ειρηνευτική Συμφωνία Πλαίσιο και εκτίθενται με σαφήνεια στα συμπεράσματα της Διάσκεψης για την εφαρμογή της ειρήνης,

Δ. λαμβάνοντας υπόψη ότι ο Ύπατος Εκπρόσωπος θα παρακολουθεί την εφαρμογή της Ειρηνευτικής Συμφωνίας, και θα κινητοποιεί και ενδεχομένως θα συντονίζει τις δραστηριότητες των εμπλεκομένων μη στρατιωτικών οργανώσεων και οργανισμών,

Ε. λαμβάνοντας υπόψη ότι το Συμβούλιο, στα συμπεράσματά του της 30ης Οκτωβρίου 1995, επιβεβαίωσε την προθυμία της ΕΕ να συμβάλει στη διεθνή προσπάθεια που αποσκοπεί στην ανασυγκρότηση των κατεστραμένων από τον πόλεμο περιοχών και να συντονίσει τη δράση του με τα άλλα μέλη της διεθνούς κοινότητας για την παροχή μακροπρόθεσμης βοήθειας, με στόχους την στήριξη της οικονομικής ανάπτυξης, την ενίσχυση της κοινωνίας των πολιτών, τη συμφιλίωση, και την περιφερειακή οικονομική συνεργασία,

ΣΤ. έχοντας υπόψη ότι ακόμα και με διεθνή υποστήριξη, η επανένταξη των διαφόρων μερών σε ένα πολυεθνοτικό ενιαίο κράτος, αυτό της Βοσνίας- Ερζεγοβίνης, θα αποτελέσει μία μακροχρόνια διαδικασία, διότι είναι εξαιρετικά δύσκολο να συμμβιβασθούν οι διαφορές μεταξύ των διαφόρων εθνοτήτων,

1. χαιρετίζει τα αποτελέσματα της πρώτης συνάντησης των χωρών και οργανώσεων που χορηγούν βοήθεια για την ανασυγκρότηση της Βοσνίας-Ερζεγοβίνης, που πραγματοποιήθηκε στις Βρυξέλλες στις 20-21 Δεκεμβρίου 1995 και στις 12-13 Απριλίου 1996[semigr ]

2. ανησυχώντας για τις αναφορές που κατατέθηκαν κατά τη δεύτερη διάσκεψη των χορηγών, σύμφωνα με τις οποίες:

α) μόνον 350 εκατ. δολλάρια από τα 600 εκατ. δολλάρια που συγκεντρώθηκαν κατά την πρώτη διάσκεψη των χορηγών είχαν στην πραγματικότητα απορροφηθεί έως τον Απρίλιο 1996,

β) 70% των μέσων που παρείχαν οι χορηγοί, έλαβαν τη μορφή ενισχύσεων υπέρ συγκεκριμένων σχεδίων ή βοήθειας σε «είδος», ενώ ελάχιστοι χορηγοί έδωσαν βοήθεια σε ρευστό για την αντιμετώπιση των συνήθων δαπανών ή άλλων,

γ) λιγότερο από 9% των μέσων που δόθηκαν από χορηγούς, κατευθύνθηκαν σε κοινωνικούς τομείς,

δ) λιγότερο από 2% των μέσων που δόθηκαν από χορηγούς διατέθηκαν για την ναρκοσυλλογή,

3. τονίζει την ανάγκη δίκαιου καταμερισμού της προσπάθειας εντός της διεθνούς κοινότητας, για να εξασφαλισθεί επαρκής χρηματοδότηση[semigr ] συγχαίρει την Επιτροπή για την ταχύτητα με την οποία αντέδρασε στην πρόκληση της οικονομικής ανασυγκρότησης[semigr ]

4. καλεί τους άλλους χορηγούς, ιδίως δε τις ΗΠΑ, την Ιαπωνία και τις Ισλαμικές χώρες, να αναλάβουν επαρκείς μακροπρόθεσμες δεσμεύσεις προκειμένου να συμβάλουν αποτελεσματικά στο όλο πρόγραμμα ανασυγκρότησης[semigr ]

5. τονίζει τη σημασία της όσο το δυνατόν συντομότερης απορρόφησης χρημάτων που πρόκειται να διατεθούν, σύμφωνα με υποσχέσεις[semigr ]

6. συμφωνεί με τις προτεραιότητες που έθεσαν η Επιτροπή, η Παγκόσμια Τράπεζα, η ΕΤΑΑ και το IMG για το πρόγραμμα ανάκαμψης και ανάπτυξης στη Βοσνία και Ερζεγοβίνη[semigr ]

7. τονίζει τη σημασία της επίτευξης έμπρακτων αποτελεσμάτων, σε ό, τι αφορά την ειρήνη, πριν από τις εκλογές του Σεπτεμβρίου[semigr ]

8. τονίζει ωστόσο:

- την εξέχουσα σημασία της στεγαστικής αποκατάστασης, ιδίως για τους παλιννοστούντες πρόσφυγες. Αναγνωρίζει τις μεγάλες προσπάθειες που καταβάλει η Επιτροπή στο θέμα αυτό,

- την ανάγκη επιτάχυνσης των προσπαθειών ναρκοσυλλογής,

- την καίρια σημασία χρηματοδότησης ειδικών προγραμμάτων για ενίσχυση των θεσμών, συμπεριλαμβανομένης της πολιτικής διοίκησης (φορολογικές και τελωνειακές υπηρεσίες, νομισματικές αρχές, οργανισμοί για τη διαχείριση της βοήθειας),

- την ανάγκη συστηματικής προώθησης των σχεδίων εκείνων που υποστηρίζουν τη στενή συνεργασία μεταξύ των αυτοτελών ενοτήτων της Δημοκρατίας της Βοσνίας-Ερζεγοβίνης, καθώς και την περιφερειακή και τοπική συνεργασία,

9. τονίζει επιπλέον ότι:

- πρέπει να τονίζεται συνεχώς ότι η συνέχιση της βοήθειας εξαρτάται από το εάν σέβονται όλες οι πλευρές τα ανθρώπινα δικαιώματα και τον κανόνα δικαίου, συνεργάζονται με το Διεθνές Δικαστήριο για τα εγκλήματα Πολέμου, αποξηλώνουν τη βιομηχανία όπλων και συνεργάζονται για τον έλεγχο των εξοπλισμών,

- η ελάφρυνση της φτώχειας πρέπει να αποτελεί τον πρωταρχικό στόχο της ανασυγκρότησης[semigr ] ειδικότερα, πρέπει να γίνουν κινήσεις προς την καθιέρωση συνεπούς συστήματος κοινωνικής πρόνοιας,

- κατά την ανάπτυξη των προγραμμάτων, πρέπει να δίδεται σημασία στην ανάγκη αναζωογόνησης της τοπικής οικονομίας μέσω της χρησιμοποίησης, όπου είναι δυνατόν, εγχώριων προμηθευτών και εργατικού δυναμικού. Για το σκοπό αυτό, χαιρετίζει τις ήδη καταβληθείσες προσπάθειες της Επιτροπής να δώσει εργασία σε απόστρατους,

- τα προγράμματα πρέπει να προωθούν στο μεγαλύτερο δυνατό βαθμό την κοινωνική ολοκλήρωση μέσω της ανάπτυξης έργων προσπελάσιμων στις διάφορες κοινότητες ή μέσω της χρησιμοποίησης εργατικού δυναμικού όλων των εθνοτήτων,

- πρέπει να αποτελεί προτεραιότητα η χρηματοδότηση επαναλαμβανόμενων δαπανών όπως είναι οι μισθοί γιατρών και δασκάλων.

Διεθνής συντονισμός

10. αναγνωρίζει τις προσπάθειες για τη θέσπιση αποτελεσματικών συστημάτων συντονισμού της διεθνούς βοήθειας[semigr ] θεωρεί ότι χρειάζεται κάποια αποσαφήνιση του ρόλου του Υπάτου Εκπροσώπου και των κυριοτέρων χορηγών, όπως η Παγκόσμια Τράπεζα και η ΕΕ που αντιπροσωπεύεται από την Επιτροπή[semigr ]

11. θεωρεί εξάλλου ότι πρέπει να καταβληθούν ειδικές προσπάθειες στο επίπεδο της ΕΕ, προκειμένου η βοήθεια να συντονίζεται από την Ένωση και τα κράτη μέλη[semigr ]

12. καλεί την Επιτροπή να παράσχει πληροφορίες σχετικά με τη βοήθεια που παρέχεται στο πλαίσιο του προγράμματος PHARE για την ανασυγκρότηση στην πρώην Γιουγκοσλαβία, καθώς και σχετικά με την εφαρμογή των προϋποθέσεων, λαμβανομένων υπόψη του γεγονότος ότι η προϋπόθεση της ελευθερίας των μέσων ενημέρωσης δεν τηρείται από καμμία πολιτική ενότητα[semigr ]

13. τονίζει ότι οι πόροι των χορηγών πρέπει να διοχετεύονται σε σχέδια που προσδιορίζονται ως προτεραιότητες από τις τοπικές υπηρεσίες της Βοσνίας[semigr ]

14. τονίζει τη σημασία που ενέχει η λειτουργία συνεπούς συστήματος για την εφαρμογή των πολιτικών προϋποθέσεων, την ευθύνη του οποίου πρέπει να φέρει σαφώς ο Ύπατος Εκπρόσωπος[semigr ]

Μακροοικονομικά ζητήματα

15. παρατηρεί ότι η μακροοικονομική κατάσταση στη Βοσνία-Ερζεγοβίνη είναι ιδιαιτέρως δυσχερής ότι το πρόβλημα αυτό καθυστερεί την παρέμβαση των Διεθνών Χρηματοπιστωτικών Ιδρυμάτων (IFI), και επομένως, η εξωτερική βοήθεια πρέπει κατά προτίμηση να λαμβάνει την μορφή χορηγήσεων μάλλον παρά δανείων.

16. χαιρετίζει τις συμφωνίες που επέτρεψαν τον διακανονισμό των καθυστερημένων οφειλών της Βοσνίας-Ερζεγοβίνης προς το ΔΝΤ και την Παγκόσμια Τράπεζα, καθώς και τη συμμετοχή της χώρας αυτής στα όργανα αυτά[semigr ]

17. τονίζει τη σπουδαιότητα ταχείας αντιμετώπισης του προβλήματος των καθυστερημένων οφειλών προς την ΕΤΕ, προκειμένου να κινητοποιηθούν το συντομότερο κεφάλαια της ΕΤΕ για την ανασυγκρότηση[semigr ] φρονεί ότι η Ένωση πρέπει να αναλάβει πρωτοβουλία στο θέμα αυτό[semigr ] υπενθυμίζει ότι συνεχίζονται ακόμη οι επαφές με τη Λέσχη των Παρισίων και τη Λέσχη του Λονδίνου για την αναδιαπραγμάτευση του χρέους[semigr ]

Κροατία

18. ζητεί να αρχίσουν αμέσως οι προπαρασκευαστικές εργασίες για την αποτίμηση των ζημιών και την επιλογή των σχεδίων στις πληγείσες από τον πόλεμο περιοχές της Κροατίας ούτως ώστε, μόλις κριθεί ότι πληρούνται οι πολιτικές προϋποθέσεις, να αρχίσει η εφαρμογή τους χωρίς χρονοτριβή[semigr ]

19. τονίζει επ'αυτού ότι δεν θα πρέπει να εξετασθεί η δυνατότητα επανάληψης των διαπραγματεύσεων για τη σύναψη συμφωνίας συνεργασίας με την Κροατία ούτε για την προσχώρησή της στο πρόγραμμα PHARE έως ότου η διεθνής κοινότητα βεβαιωθεί ότι η Κροατία υποστηρίζει ενεργά τη Συμφωνία Ειρήνης του Dayton σε όλες της τις πτυχές[semigr ]

Συμπέρασματα

20. επιμένει ακόμη μιά φορά ότι οι χορηγοί πρέπει να επιλέγουν σχέδια μεγάλου αντίκτυπου, μεγάλης προβολής και με μεγάλες δυνατότητες απασχόλησης, που θα προωθούν τη συνεργασία μεταξύ αυτοτελών ενοτήτων και μεταξύ κρατών και θα εκφράζουν κατά τρόπο αισθητό τη διεθνή αλληλεγγύη ενώ θα ενισχύουν την εφαρμογή των πολιτικών προϋποθέσεων[semigr ] τονίζει ότι οι χορηγοί πρέπει να καθορίσουν συνεπείς κατευθυντήριες γραμμές για τις διαδικασίες κρατικών προμηθειών, και να προωθήσουν την κινητοποίηση ιδιωτικών κεφαλαίων υποστηρίζοντας εγγυητικά προγράμματα που καλύπτουν τους πολιτικούς κινδύνους[semigr ]

21. καλεί την Επιτροπή να αποφύγει τη λήψη μέτρων με τα οποία αναγνωρίζεται ο πολιτικός χαρακτήρας των διαφόρων ενοτήτων και συστήνει να επιδιωχθεί η συνεργασία με τοπικούς εταίρους, ώστε να αποφευχθούν ταυτόχρονα οι χρονοβόρες γραφειοκρατικές διαδικασίες[semigr ]

22. λαμβάνει γνώση του γεγονότος ότι η Επιτροπή έχει ετοιμάσει ειδική νομική βάση για τη βοήθεια ανασυγκρότησης προς τη Βοσνία-Ερζεγοβίνη[semigr ]

23. ανησυχεί για την απουσία εκπροσώπων της Δημοκρατίας Srpska κατά τη δεύτερη διάσκεψη των χορηγών[semigr ] υποστηρίζει, ωστόσο, ότι η διεθνής βοήθεια για την ανασυγκρότηση πρέπει να ωφελήσει όλο το λαό της Βοσνίας-Ερζεγοβίνης, στο πλαίσιο των πολιτικών προϋποθέσεων που καθορίστηκαν από τις Ειρηνευτικές Συμφωνίες του Dayton[semigr ]

0

0 0

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στις κυβερνήσεις και τα κοινοβούλια των κρατών μελών, στις κυβερνήσεις της Βοσνίας-Ερζεγοβίνης και Κροατίας, και στον Ύπατο Εκπρόσωπο για την εφαρμογή της Συμφωνίας Ειρήνης.